**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za I. štvrťrok 2021 SED Sučany**

1. **Konferencie, školenia, kurzy, odborné semináre**

**2. Pracovné porady pre zamestnancov a klientov**

*Porada so zamestnancami:*

***16. 03. 2021*** – predmetom pracovnej porady boli nasledovné informácie:

Inštrukcie riaditeľky:

* poďakovanie riaditeľky zamestnancom vo svojom mene, v mene p. riaditeľa Gaspera a predsedkyne správnej rady v BA p. Tomašovičovej za mimoriadne pracovné nasadenie počas pandémie COVID – 19,
* informovanie zamestnancov o zavedení kamerového systému za účelom zabezpečenia ochrany majetku, zdravia a bezpečnosti klientov a zamestnancov SED Sučany,
* informovanie zamestnancov o testovaní v SED Sučany:
	+ nezaočkovaný zamestnanec sa bude preukazovať negatívnym výsledkom testovania každý týždeň,
	+ zaočkovaný zamestnanec sa bude preukazovať negatívnym výsledkom testovania každé dva týždne (v prípade potreby častejšie),
* respirátor – od 15. marca je povinnosť nosiť respirátor FFP2, výnimku majú očkovaní zamestnanci, môžu nosiť rúško pri kontakte s kolegami a klientmi zariadenia SED Sučany. Pri kontakte s cudzou osobou v SED Sučany, platí povinnosť nosiť respirátor pre všetkých.
* starostlivosť o klientov, odovzdávanie si informácií (podstatné informácie písať do hlásenia, neodkladne informovať zdravotnícky personál),
* stravovanie klientov – od 17. 03. 2021 prebieha opäť v jedálni.

Inštrukcie hlavnej sestry:

* od januára prebiehali kontroly na izbách klientov (sledovala sa ranná toaleta, starostlivosť o ležiaceho klienta a celkový poriadok na izbe). Zistené nedostatky boli predložené opatrovateľskému personál za účelom nápravy.
* tlačivá PVT na izbách klientov – inštrukcie k správnemu zapisovaniu,
* ošetrovateľská karta – zavedená pre každého klienta, bude slúžiť aj pre potreby RZP. Chorobopis bude vydaný, až keď pôjde klient do nemocnice.

*Porada s klientmi:*

***17. 03. 2021*** – predmetom porady s klientmi SED Sučany boli nasledovné informácie:

* informovanie klientov o pláne uvoľňovania opatrení v SED Sučany počas veľkonočných sviatkov v súvislosti s ochorením COVID – 19, oblasť návštev,
* stravovanie klientov – od 17. 03. 2021 prebieha opäť v jedálni.

**3. Duchovná práca pre zamestnancov a klientov**

*Duchovné služby*

V prvom štvrťroku platil naďalej zákaz návštev, duchovné potreby boli uspokojované distribúciou kázní a prostredníctvom sledovania bohoslužobných podujatí na internetovej databáze videí – youtube.

**4. Prezentácia**

**5. Vzdelávanie**

**6. Realizované projekty na získavanie finančných prostriedkov**

**7. Peňažný dar**

WILLING a.s. (rodina klienta pána Sokolíka) 500,00 EUR.

**8.** **Počet personálu:**

HPP 30 osôb

DVP 3 osôb

DBPŠ 1 osoba

Spolu: 34 osôb

Noví zamestnanci:

- Dana Križáková, opatrovateľ – od 01. 02. 2021 (HPP)

- Tibor Vojtko, opatrovateľ – od 05. 01. 2021 (HPP)

Skončený pracovný pomer:

- Žofia Gaššová, pracovník pre výdaj stravy – do 19. 02. 2021 (HPP)

- Jana Rumanová, opatrovateľ – do 31. 03. 2021 (HPP)

- Tibor Vojtko, opatrovateľ – do 21. 01. 2021 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Mária Bernátová  | 1930 | 04.02.2021 |
| Anton Gajna | 1952 | 18.03.2021 |
| Jozef Krajčovič | 1935 | 18.01.2021 |
| Peter Krasuľa | 1953 | 01.02.2021 |
| Mária Nosková | 1938 | 20.01.2021 |
| Darina Kostrová, Ing. | 1933 | 10.03.2021 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Mária Bernátová | 1930 | 13.02.2021 |
| Mária Nosková | 1930 | 11.02.2021 |
| Tomáš Niňaj | 1930 | 07.03.2021 |

*Počet klientov*:

Ženy ZpS: 15 Muži ZpS: 9

Ženy DSS: 2 Muži DSS: 1

Ženy špecializované zariadenie: 17 Muži špecializované zariadenie: 5

Samoplatiteľ: 0

Spolu klientov: 49

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov, kancelárií a spoločných priestorov v budove),
* dezinfekcia invalidných vozíkov a ostatných zdravotných pomôcok,
* revízia hasiacich prístrojov a hydrantov,
* servis a revízia výťahov,
* oprava kotla (4 NP),
* čistenie okolia budovy.

**10. Akcie**

**11. Práca s klientom**

Hoci nový rok 2021 bol hneď od začiatku poznačení pretrvávajúcou situáciou súvisiacou s ochorením COVID-19 snažili sme sa pri práci s klientom využívať prostriedky, ktoré sme mali pre kvalitnejší prístup ku klientom, predovšetkým prispôsobovaním sa ich potrebám a požiadavkám. Pri nových klientoch sa usilujeme nepriamo získať ucelenejší obraz životnej situácie, v ktorej sa nachádzajú na ich lepšie pochopenie a začlenenie do sociálnych kontaktov v zariadení. Pokračujeme i naďalej v dokumentovaní práce s klientom, ktorá má rozsiahlejšiu podobu. Najmä v skupinovej práci sme snažiac sa minimalizovať riziká vychádzali z epidemiologickej situácie a radšej uprednostňovali individuálnu formu práce oberajúc však klientov o sociálny kontakt. Postupovali sme podľa naplánovaných aktivít, ktoré sme upravovali podľa aktuálneho stavu a  momentálnej situácie klientov, pričom vopred sme mesačné aktivity klientom neplánovali ako sme to zvykli robiť v minulosti.

V doznievajúcom zimnom a pomaly prichádzajúcom jarnom období pohybová aktivizácia a cvičenia prebiehali vo vnútri zariadenia. Kognitívna rehabilitácia ako ďalšia forma aktivizácie posilňovala a precvičovala kognitívne funkcie mozgu. Klienti si pomocou pracovných listov cibrili slovnú zásobu, precvičovali matematiku a tematicky zameranými pracovnými listami (napr. na jedlo, knihy a múdrosť, príslovia a porekadlá) si oživovali informácie uložené v dlhodobej pamäti.

Pomocou pracovnej aktivity sme s klientmi namotávali bavlnky, ktoré sme použili i pri výrobe dekoračných srdiečok. Z kúskov látky, nite a trošky vysušenej levandule za pomoci ihly sme ušili drobné voňavé mešteky, ktorými sme vyzdobili interiér zariadenia. V období pred veľkonočnými sviatkami sme sa tiež venovali pečeniu drobných lineckých koláčikov.

Aktivizácie zamerané na využitie výtvarných techník sme v tomto čase orientovali na práve prebiehajúce obdobie. Vyfarbovali sme obrázky s aktuálnou tematikou využívajúc prevažne fixky. Za pomoci temperových farieb sme maľovali dekoračné kvietky a tiež vtáčiky, ktorými sme vyzdobili staré okná pri vstupe do budovy zariadenia. Interiér a najmä spoločné priestory zariadenia boli tiež aktuálne vyzdobené vyfarbenými obrázkami vzťahujúcimi sa k aktuálnemu obdobiu (zima, jar, veľkonočné sviatky).

Spoločný čas s využitím prvkov biblioterapie - osviežili stretnutia tematicky zamerané na niektoré turčianske povesti, mesiac knihy, predveľkonočnú očistu i veľkonočné sviatky a zvyky s nimi spojené. Boli to často stretnutia, ktoré sa vyznačovali dobrou atmosférou, hlbokými myšlienkami poznačenými prežitými životom, no tiež humorom a smiechom, ktoré boli zvlášť potrebné. K navodeniu radostnej atmosféry medzi klientmi často pomáhali aj aktivizácie s prvkami muzikoterapie.

**12. Výsledky hospodárenia**

|  |  |
| --- | --- |
| Stav na jednotlivých účtoch | 166.795,76 EUR |
| Stav pokladne k 31. 03. 2021 | 6.759,46 EUR |
| *Príjmy:* |
| Príspevok za služby na základe zmluvy | 72.081,10 EUR |
| Nájomné za nebytové priestory |  5.911,40 EUR |
| Príspevky od VÚC | 36.965,19 EUR |
| Príspevky od MPSVaR |  88.039,24 EUR |
| *Výdavky:*  |
| mzdy |  80.049,77 EUR |
| príspevok zamestnávateľa DDS |  239,04 EUR |
| odvody |  27.418,18 EUR |
| SF |  436,33 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* navýšenie počtu zamestnancov o praktickú sestru a ergoterapeuta,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.

V Sučanoch dňa 19. 04. 2021

 ……………………………………………….

 Mgr. Denisa Dučová

 štatutárny zástupca SED Sučany